कोरोना अपडेट: देश में 24 घंटों में कोरोना के 2,183 नए मामले, 214 मरीज़ों की मौत हुई
दिल्ली: स्वास्थ्य मंत्रालय द्वारा आज सोमवार, 18 अप्रैल को जारी आंकड़ों के अनुसार देश में 24 घंटों में कोरोना के 2,183 नए मामले सामने आए हैं। जिनमे से सबसे ज़्यादा यानी 940 नए मामले केरल से सामने आए हैं। केरल में कोरोना के मामलों में अचानक से हुई वृद्धि का कारण यह है की केरल में पिछले पांच दिनों के कोरोना के मामलों को एक साथ जारी किया गया है। जिसके कारण नए मामलों में अचानक से उछाल दिखाई दे रहा है।
वहीं देश की राजधानी दिल्ली में कोरोना के मामले फिर बढ़ने लगे हैं। दिल्ली में पिछले 24 घंटों में कोरोना के 517 नए मामले सामने आए हैं। जबकि एक सप्ताह पहले दिल्ली में कोरोना के 137 नए मामले सामने आए थे। और एक्टिव मामलों की संख्या बढ़कर 1,514 हो गयी है, जबकि एक सप्ताह पहले एक्टिव मामलों की संख्या 601 थी। यानी एक सप्ताह के भीतर दिल्ली में एक्टिव मामलों की संख्या ढाई गुना बढ़ गयी है |
हरियाणा और उत्तर प्रदेश में भी कोरोना के मामले काफी तेजी से बढ़ रहे हैं। हरियाणा और उत्तर प्रदेश में ज्यादातर मामले, दिल्ली से सटे इलाकों से सामने आ रहे हैं। हरियाणा में बीते दिन कोरोना के 191 नए मामले सामने आए हैं, जबकि एक सप्ताह पहले कुल 54 मामले सामने आए थे। यानी हरियाणा में एक सप्ताह के भीतर कोरोना के मामलों की रफ़्तार करीब 4 गुना बढ़ गयी है। वहीं उत्तर प्रदेश में एक सप्ताह पहले कोरोना के 14 मामले सामने आए थे, जबकि बीते दिन 135 नए मामले सामने आए हैं। यानी उत्तर प्रदेश में एक सप्ताह के भीतर कोरोना के मामलों की रफ़्तार करीब 10 गुना बढ़ गयी है।
इसके अलावा बीते दिन कोरोना से 214 मरीज़ों की मौत हुई है। जिनमें से 213 मरीज़ों की मौत केरल में हुई और एक मरीज़ की मौत उत्तर प्रदेश में हुई है। साथ ही इसी बीच देश भर में कोरोना से पीड़ित 1,985 मरीज़ों को ठीक किया गया है। और एक्टिव मामलो में 16 मामले कम हुए हैं।
देश में कोरोना संक्रमण के मामलों की संख्या बढ़कर 4 करोड़ 30 लाख 44 हज़ार 280 हो गयी है। जिनमें से अब तक 5 लाख 21 हज़ार 965 लोगों की मौत हो चुकी है। वहीं देश में कोरोना से पीड़ित 98.76 फ़ीसदी यानी 4 करोड़ 25 लाख 10 हजार 773 मरीज़ों को ठीक किया जा चुका है। और एक्टिव मामलों की संख्या घटकर 0.03 फ़ीसदी यानी 11 हज़ार 542 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 86 करोड़ 54 लाख 94 हज़ार 355 डोज दी जा चुकी हैं। जिनमें से 2 लाख 66 हज़ार 459 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 21 लाख 4 हज़ार 846 सैंपलों की जांच की जा चुकी है। जिनमें से 2 लाख 61 हज़ार 440 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,183 नए मामले दर्ज किए गए हैं। जिनमें केरल से 940 मामले, दिल्ली से 517 मामले, हरियाणा से 191 मामले, उत्तर प्रदेश से 135 मामले, महाराष्ट्र से 127 मामले, मिज़ोरम से 61 मामले, कर्नाटक से 54 मामले, तमिलनाडु से 30 मामले, पश्चिम बंगाल से 28 मामले, गुजरात से 15 मामले, जम्मू और कश्मीर से 12 मामले, तेलंगाना से 11 मामले, ओड़िशा से 10 मामले और राजस्थान से 9 मामले सामने आए हैं।
साथ ही, उत्तराखंड से 8 मामले, पंजाब से 7 मामले, मणिपुर से 6 मामले, आंध्र प्रदेश और बिहार से 5-5 मामले, झारखण्ड से 3 मामले, मध्य प्रदेश, हिमाचल प्रदेश, गोवा और चंडीगढ़ से 2-2 मामले और एक मामला मेघालय से सामने आया है। बीते दिन छत्तीसगढ़, असम, पुडुचेरी, त्रिपुरा, अरुणाचल प्रदेश, सिक्किम, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva